
PERSONATGES 


Victòria 

38 

Eugènia 

17 

Totó 

18 

Senyora  Gairal 

45 

»           Tairé 

50 

Cambrera  1. a 

25 

>           2.a 

25 

Vilaró 

45 

Baisereny 

50 

Joan 

28 

Farré 

55 

Cambrer 

28 

Gaiçon 

30 

anys 


ACTE  PRIMER 


La  decoració  representa  una  sa/efa  de  confiança  d'una 
casa  barcelonina;  ha  d'estar  posat  amb  molt  bon  gust.  Hi  po- 
dria haber  una  consola  amb  mirall  que  no  fós  L•luis  XVI,  un 
secreter,  unes  tauletes  auxiliars,  butaques,  etc.  Encara  que  la 
salela  estigui  amb  claror  somorta,  mitjançant  una  lampara  de 
peu  uns  aplics;  al  fons  hi  hauria  d'ésser  una  porta  de  cristalls 
que  transparentes  la  llum  d'un  saló  immediat  st  tu  rai  de  llum 
i  de  concorrència.  En  aixecai-se  el  teló  se  sent  un  jazz  que 
toca  un  fox  o  un  xarlestón.  Són  les  sis  de  la  tarda. 


ESCENA  1 

Entra  Amàlia  Gairal  acompanyada  de  Victòria  Balse- 
reny;  aquesta  va  vestida  amb  gust  però  molt  senzilla.  Potsei 
el  seu  abric  i  el  capell  cloxe  palesen  massa  la  seva  posició 
modesta. 

Amàlia. — Aquest  és  el  meu  salonet  de  confiança,  modesíeí,  pe- 
rò com  que  l'he  dirigit  jo  mateixa  i  està  molt  a  prop  del 
dormitori,  és  el  que  prefereixo. 

Victoria. — No  digui,  que  té  una  casa  veritablemeut  esplèndida. 
Si  mai  es  digna  venir  a  la  meva,  la  trobarà  molt  diferent. 
Gairebé  pobre. 

Ama. — No  crec  que  n'hi  hagi  per  tant.  La  Totó  m'ha  dit  vàries 
vegades,  que  la  tenien  posada  amb  molt  de  gust.  Escolti, 
perquè  no  es  treu  l'abric  i  el  capell  que  estarà  més  cò- 
moda? 

Vic. — Moltes  gràcies. 

Ama. — No  faci  compliments  i  si  vol  passar  al  meu  tocador  es 
podrà  arreglar  una  miqueta. 

Vic. — Bé,  em  treure  l'abric  perquè  amb  la  calefacció  quan  una 
surí  al  carrer  es  refreda  sense  saber  com. 

Ama. — Deixi'l  en  qualsevol  cadira,  aquí  rai  que  ningú  ha  d'en- 
trar-hi! (pausa)  Miri  Victòria,  encara  que  la  nostra  conei- 
xença sigui  recent,  vull  que  em  consideri  com  una  antigua 
amiga.  Quan  la  Tótó  em  parlava  de  la  seva  filla  i  em  deia 
que  mai  anaven  enlloc,  jo  l'imaginava  a  vostè  com  una  se- 
nyora d'edat  i  fins  m'havia  arribat  a  pensar  que  era  molt 
lletja.  Figuri's  quina  sorpresa  no  vaig  tenir  el  dia  que  la 
vaig  conèixer  a  la  Diagonal. 

Vic. — Vostè  és  molt  amable. 

Ama. — Li  parlo  amb  tota  sinceritat.  No  hi  ha  dret  que  una  dona 
jove  i  bonica  com  vostè  s'enterri  en  la  flor  de  la  joventut  en 
mig  de  quatre  parets;  això  solament  és  disculpable  quan 
els  fills  són  petits,  però  amb  una  nena  a  l'edat  de  lluir,  cre- 
gui'm no  té  perdó. 

Vic. — Quan  a  una  la  seva  posició  no  li  permet  altra  cosa,  quin 
remei  li  toca. 

Ama. — Permeti'm  que  no  comparteixi  la  seva  opinió.  Quedem- 
nos  aquí  una  estona  i  les  discutirem  totes  aquestes  coses? 

Vic. — Vostè  es  deu  als  seus  invitats  i  sentiria  que  per  mi... 

Ama. — Ja  hi  ha  la  meva  cunyada  i  les  nenes.  Vol  que  li  sigui 
franca?  Encara  em  convindrà  una  mica  de  quietud.  Amb 
tantes  presentacions  i  tant  de  garbuix  he  agafat  una  om- 
bra de  migranya.  Sap  què  farem?  Donaré  ordre  que  ens 
serveixin  el  te.  Segui,  faci  el  favor,  (toca  el  timbre)  Mu- 
ratys  o  Seíos  Amber? 

Vic. — Ara  vostè  s'en  riurà  de  mi,  però  he  fumat  tan  poques  ve- 
gades! 

Ama. — Faci  el  que  vulgui  però  si  m'ha  de  creure,  jo  m'hi  acos- 
tumaria, puix  resulta  de  molt  bon  to. 

Criat.     Demanava  la  senyora? 

Ama. — Serveixi'ns  dos  tes  complerts. 

Cri. — Les  senyores  desitgen  Veuve  Cliquot  o  Pomery? 

Ama, — (a  Victoria)  Com  li  agrada  més  el  xampany  sec  o  dolç? 

Vic. — Perquè  s'ha  de  molestar? 

Ama. — Però  si  n'hi  ha  de  les  dues  classes. 

Vic. — Llavors  dolç. 

Ama.—  (AI  Criat).    Porti   Cliquot,    (Mutis  del  Criat.   Amàlia 

tieu  una  capsa  de  cigarretes).  Els  Seíos  Ambcr  són  més 
aromàtics;  veu  amb  això  del  fumar  passa  el  mateix  que 
amb  les  pintures.  Abans  la  dona  que  s'atrevia  a  posar-se 
una  mica  de  coloret,  ja  la  gent  se  la  mirava  amb  mals  ulls; 
en  canvi  ara... 

Vic— No  m'en  parli;  cregui'm  que  no  hi  havia  cosa  que  em  fes 
més  mal  efecte  i  no  obstant,  ja  ho  veu.  No  crec  pas  que  ho 
pugui  dissimular. 

Ama. — Si  la  vida  qu"e  han  portat  les  nostres  mares,  no  es  pot 
anomenar  vida.  Què  han  fet  en  aquest  món  si  no  passar 
com  unes  marionettes,  les  quals  si  volen  fer  un  moviment 
han  de  necessitar  l'energia  i  l'intel•ligència  d'un  altre,  Ara 
és  diferent;  la  dona  disfruta  de  tots  els  seus  drets,  d'esbar- 
gir-se, d'alternar,  de  tenir  les  seves  il•lusions;  mentre  que 
abans  les  ofegava  totes,  quan  havien  passat  els  moments 
agres-dolços  de  la  lluna  de  mel. 

Vic. — Perdoni  que  no  comparteixi  el  seu  criteri,  Si  ofegava 
unes  il•lusions  que  potser  ja  no  tenien  raó  d'ésser,  era 
perquè  n'infantava  altres  de  noves;  el  pervindre  dels  seus 
fills. 

Ama. — Però  quins  medis  de  lluita  tenia  per  assegurar-los'hi 
una  posició  ferma?  Si  eren  noies,  un  dia  qualsevol  venia 
el  marit  i  les  imposava  un  matrimoni  tractat  com  si  fos 
una  mercaderia  qualsevol,  amb  regateig  de  dots  i  altres 
monades  per  l'istil.  Si  eren  nois  els  hi  feia  seguir  una  car- 
rera al  seu  caprici  i  en  tot  això  la  mare  que  els  havia  posat 
al  món,  la  que  havia  fét  tota  mena  de  sacrificis  i  passat 
totes  les  angúnies,  continuava  com  sempre  en  un  reco, 
amb  la  sola  diferència  que  les  mitges  o  els  gerseis  que  feia 
els  destinava  llavors  als  néts  que  havien  de  venir. 

Vic. — Si  portant  aquesta  vida  eren  felices... 

Ama.  -  Per  més  que  digui  vostè  no  ho  creu  pas  així.  (Entra  el 
Criat  i  prepaia  les  tauletes  amb  un  servei  de  te  luxós  i 
una  ampolla  de  xampany  dintre  una  galleda  de  metall 
blanc).  S'ha  fixat  alguna  vegada  amb  els  ocells  engabiats 
com  refilen?  Hom  diria  que  no  enyoren  altra  existència 
darrera  els  ferros  de  la  seva  gàbia.  Doncs  jo  crec  que  el 
seu  cant  és  molt  més  d'enyorament,  que  no  pas  de  joia. 

Vic— Permeti'm  que  li  digui  que  trobo  el  simil  una  mica  forçat. 

Ama.— Ja  en  parlarem.  Vostè  pren  íe? 

Vic— Veurà  jo  soc  com  l'ocell  de  la  gàbia  que  no  més  es 
acostumat  a  menjar  panís  i  escarola. 

Ama.— Li  pregunto  perquè  jo  sigui  on  sigui,  amb  la  major  trar 
quilitat  demano  un  briox  per  fer  coixí  i  després  una  cop 
de  Xerés,  però  avui  com  que  és  festa  major  el  substituiré 
per  la  Viuda. 

Vic. — Doncs  pendré  una  copa  de  xampany,  Aquesta  tarda  r 
més  tinc  set,  Ja  en  son  de  feliços  els  rics! 

Ama. — (Tot  menjant),  Però  per  ésser  ric  hi  ha  que  saber  gu. 
nyar  els  diners.  Miri  quan  ens  vàrem  casar  en  Lluis  i  j< 
el  que  guanyava  ell  i  el  que  em  passaven  a  casa,  era  U 
poca  cosa  que  vaig  haver-me  d'espavilar.  No  ho  hagu» 
fet  així!  Com  ja  li  he  dit.  abans  quan  una  dona  ensopeg; 
va  amb  un  marit  pusil•lanim,  havia  de  contentar-se  an 
passar  una  vida  miserable.  Ara  ja  és  diferent.  En  els  tem] 
moderns  la  dona  te  molt  camp  per  córrer. 

Vic  — Amb  tota  franquesa  dec  dir-li  que  no  l'entenc. 

Ama. — Es  que  vostè  porta  encara  la  vacuna  de  l'antigor.  De 
pres  de  divuit  anys  de  casada  quines  relacions  té?  Ení 
nem-nos,  relacions  que  la  permetin  a  una  desenrotllar-s 
perquè  l'amistat  que  es  fa  amb  la  senyora  del  pis  de  sob 
o  de  la  porta  del  davant  a  la  qual  se  li  demana  un  cons* 
quan  la  nena  no  te  gana  o  bicarbonat  quan  una  sent  dol 
d'estòmac,  no  són  relacions  sinó  curanderos.  Jo  em  rei 
reixo  a  relacions  que  la  puguin  ajudar  en  les  qüestió 
financieres. 

Vic —No  m'en  he  preocupat  mai;  això  són  coses  dels  maril 

Ama.— Aquí  està  precisament  l'equivocació.  Això  són  coses 
marit!  i  quan  el   marit  és  un  poruc  que  tot  l'espanta,  di« 
a  la  seva  dona  d'aquesta  quantitat  no  passes  ja  està  co 
tent  i  satisfet. 

Vic— Però  qui  fa  tot  el  que  pot  no  està  pas  obligat  a  més. 

Ama. — Permeti'm  que  li  digui,  Victòria,  que  vostè  viu  a  la  llu 
com  moltes.  Els  homes  com   que  són  uns  egoistes  semp 
fugen  de  mal  de  caps  i  cabòries  i  amb  l'adagi  que  vostè 
esmentat  i  aquell  altre  que  diu   «més  val  menjar  poc  i  p> 
bé»  ja  tenen   complerta  la  seva  filosofia  i  per  acabar 
adobar,  com  que  demés  són  uns  pobres  d'esperit,  no  so) 

ment  volen  equiparar  la  seva  esposa  al  nivell  de  les  se- 
ves aspiracions  i  coneixements,  sinó  que  exigeixen  que 
ocupi  un  pla  inferior.  Ai  Victòria,  si  jo  no  m'hagués  rebel- 
lat,  encara  viuria  en  un  pis  de  dotze  duros  al  carrer  de 
Còdols. 

Vic. — Vol  que  li  parli  amb  el  cor  a  la  mà?  Tot  el  que  em  diu  és 
molt  bonic,  molt  interessant,  però  és  el  mateix  que  arran 
de  la  platja  em  mostrés  un  magnífic  vaixell  de  turisme  d'a- 
quests que  passen  de  llarg. 

Amà.— Encara  que  no  s'hagi  atrevit  a  fer-me  la  pregunta  l'he 
endevinada  amb  tota  claredat.  Però  abans  de  respondre-li 
jo  també  n'hi  faré  una  de  pregunta.    Li  fan  por  les  onades? 

Vic— Al  costat  del  meu  marit,  mai  he  tingut  por  de  res. 

Ama.— Vostè  és  un  cas  perdut,  és  de  les  condemnades  al  su- 
plici de  Tàntal;  és  de  les  que  ha  de  veure  a  la  seva  filla 
com  passa  tota  mena  de  privacions  i  sofreix  un  desengany 
darrera  l'altre  en  les  il•lusions  molt  naturals  de  la  joventut. 
Cregui'm  Victòria,  torni  a  la  seva  llar  burgesa  i  vagi  en 
compte  a  sortir-ne,  puix  acostumada  a  la  penombra,  no  fos 
cas  que  els  enlluernaments  del  món  li  fessin  perdre  la  vista. 

Vic.  -  Sembla  que  l'hagi  contrariada.  Cregui'm  que  sentiria 
amb  tota  l'ànima  haver  dit  alguna  impertinència. 

Ama.  -De  cap  de  les  maneres;  el  que  em  passa  és  que  tinc  un 
caràcter  massa  impetuós  i  de  vegades  poso  massa  foc  en 
les  meves  paraules  per  coses...  (Truquen  a  la  portà).  Per- 
doni. Endavant. 

Cambrera. — Dispensi  senyora,  però  el  senyor  Vilaró  voldria 
saludar-la. 

Ama. — Faci'l  passar  {Mutis  a  la  Cambrera).  Veu  una  bona 
oportunitat  per  a  conèixer  una  d'aquestes  relacions  valuo- 
ses de  que  li  parlava.  En  Vilaró  és  un  dels  homes  ficat 
amb  tota  mena  de  negocis;  sobre  tot  en  els  de  borsa  i  cre- 
gui'm m'ha  donat  sempre  uns  consells  tan  encertats,  que 
gairebé  es  pot  afirmar  que  a  n'ell  devem  tant  el  meu  espòs 
com  jo  la  nostra  posició  actual. 

Vic. — Doncs  jo  sento  haver-li  de  dir  que  en  tenia  uns  informes 
que  no  me'l  fan  pas  gens  simpàtic. 

Ama  —Ja  suposo  el  que  li  han  dit.  Que  li  agraden  massa  les 
faldilles  veritat?  No  s'ho  cregui  pas. 

Vic. — Es  que  una  amiga  de  tota  confiança  va  explicar-me  certes 

coses... 
Ama. — Vaja  l'història  de  sempre.  Encara  que  no  conegui  el  cas 

ja   me   l'imagino:   alguna   despítada.    Són  tantes  les   que 

somnien  amb  que  els  hi  pagui  les  factures  de  la  modista 

que... 
Criada. — {Deixant passar  a  Vilaró,  després  mutis).  El  senyor 

Vilaró. 


ESCENA  II 

Amàlia,  Victòria  i  Vilaró  {Aquest  té  una  edat  indefinida 
és  tan  elegant  com  cínic) 

Ama. --Crec  que  no  és  coneixen.  Eduard  Vilaró  un  amic  de  tota 
la  vida.  La  senyora  Balsereny. 

(Victoria  inclina  el  cap  sense  allargar  la  mà.  Són  mo- 
ments d  una  certa  violència). 

Segui  que  pendrà  el  te  amb  nosaltres;  be  això  del  te  és  per 
despistar,  toca  el  timbre)  Que  vol  Pómery? 

Vilaró.— Mentre  sigui  «frapé»  m'és  igual. 

Ama. — Ja  sap  que  no  el  prenc  d'altra  manera. 

Criat. — Demanava  la  senyora. 

Ama.— Vol  portar  una  copa?  (Mutis  de  criat)  Ah  moltes  grà- 
cies per  l'obsequi  que  ha  fet  a  la  Totó.  Es  veritablement 
regi.  Figuri's  Victòria  que  li  ha  regalat  un  collaret  de  per- 
les. 

Vil. — M'ha  costat  vuit  pessetes  al  «Celeste  Imperio». 

Ama, — Però  l'estoig  era  de  casa  en  Masriera. 

Vil. — Amb  això  consisteix  el  truc;  fer  passar  unes  perles  fal- 
ses per  bones. 

Ama. -Sí  sí.  {Truquen  a  la  porta)  Endavant.  (Entra  el  criat 
amb  una  copa  que  deixa  damunt  la  taula  i  es  retira) 

Vil. — Després  de  tot  no  sé  a  que  venen  tants  escarafalls.  No 
s'hi  posa  pas  cada  dia  de  llarg  una  noia  i  més  si  aquesta 
és  la  meva  predilecta.  {A  Victòria)  Suposo  que  vostè  l'ha 
tractat  a  la  Totó. 

Vic  — Es  companya  de  col•legi  de  la  meva  filla. 

Vil.  -Així  ja  s'haurà  pogut  convèncer  que  és"'una  noiaAque  val 
tant  d'or  com  pesa.  (A  Amàlia)  No  protesti. 

Ama.— No  en  faci  cas  Victòria.  Com  que  es  pot  dir  gairebé  que 
l'ha  vist  néixer  i  ella  sempre  és  tan  cumplimentosa, 
l'Eduard  li  ha  posat  afecte. 

Vil.— Qui  no  en  té  de  seus,  quin  remei  li  queda  sinó  posar-ne 
en  els  fills  dels  altres. 

Ama. — I  perquè  no  es  casa? 

Vil. — Senzillament;  no  tinc  temps. 

Ama. -Excuses  de  solter;  de  pollastre  amb  esperons.  De  mas- 
ses que  li  van  al  darrera. 

Vil.  — Senyora  no  en  faci  cas,  perquè  l'Amàlia  és  una  burleta. 
Fa  una  colla  de  dies  que  em  té  ficat  entre  cella  i  cella  i  així 
que  pot... 


ESCENA  III 

Els  mateixos  i  Eugènia  /  Totó  les  quals  entren 
per  la  porta  del  fons 

Totó.  — Hola  tiet.  Perdona  que  no  t'hagi  dit  res  abans  ni  t'hagi 
donat  les  gràcies,  perquè  com  pots  compendre  estava  molt 
enfeinada.  (a  Victòria),  No  m'ho  és  pas  de  tiet,  però  jo  li 
dic  perquè  es  porta  com  si  ho  fos.  Escolta  mamà.  Perquè  no 
el  varen  fer  padrí  del  meu  bateig? 

Ama. — Perquè  li  tocava  al  teu  avi. 

Totó. — Ves  quina  bromaí  Tenir  un  padrinet  que  de  seguida  es 
va  morir  sense  poder-me  fer  cap  regalet.  Ai  perdona.  Eh 
que  no  la  coneixes  a  l'Eugènia?  Fixa't  que  mona  és  la  filla 
d'aquesta  senyora. 

Vil. — Li  prego  que  em  consideri  com  un  bon  amic.  Jo  l'aprecio 
molt  a  la  Totó  i  no  hi^ha  que  dir  que  totes  les  seves  ami- 
gues ocupen  un  lloc  preferent  en  el  meu  afecte. 

Totó. — (Burleta).  Tiet,  quin  paràgraf  més  cursi. 

Ama. — Totó  una  mica  més  de  respecte.  El  senyor  Vilaró  té 
molts  més  anys  que  tu 

Totó. — Potser  et  creus  que  el  tiet  t'ha  agraït  aquest  reny  veri- 
tat? Doncs   estàs  completament   equivocada.   A   ningú   li 

agrada  que  li  diguin  vell  encara  que  sigui  amb  bones  pa- 
raules. No  en  parlem  més.  Senyora  Ealsereny,  la  seva  filla 
no  s'atreveix  a  demanar-li  una  cosa  de  la  qual  en  té  moltes 
"  ganes.  Eh  que  li  dirà  que  si? 

Vic. — No  sabent  abans  de  que  es  tracta... 

Totó. — Fa  un  moment  que  amb  un  grup  de  nois  i  noies  hem 
decidit  anar  a  fer  una  setmana  d'esports  a  Font  Romeu. 
A  patinar  pel  gel,  a  esquiar  per  les  muntanyes,  a  flirtejar 
pels  salons  de  l'hotel.  Eh  que  la  deixarà  venir? 

Vic. — Aquests  dies  el  seu  pare  té  molta  feina  i  no  li  plauria  pas 
de  que  el  deixéssim  sol. 

Totó.-  Per  això  rai  no  es  preocupi.  Ja  ve  la  miss  de  la  Merce- 
des Parés.  Vaja  digui  que  sí  senyora  Balsereny;  que  ens 
esperen  la  resposta;  sobre  tot  certa  persona...  (Amb  reti- 
cència). 

Eugènia. —Fes  el  favor... 

Ama.  — Concedeixi  el  permís  Victòria.  Pensi  que  hi  trobaran  el 
bo  i  millor  de  Barcelona. 

Vic- Es  que  no  m'atreveixo,  sense  el  consentiment  del  seu 
pare. 

Totó.  Quines  coses  mira.  Que  no  veu  que  són  escrúpols  pas- 
sats de  moda  i  que  ja  no  es  porten. 

Vic— Es  que  la  meva  filla  no  hi  està  acostumada  a  aquestes 
coses  i  potser  en  sortir  del  tren  amb  tanta  calefacció... 

Totó.-  Així  si  la  veges  despullar-se  al  pic  de  l'hivern  a  la  ca- 
seta del  tennis  i  pendre  la  dutxa  s'esgarrifaria. 

Vil.— Permetim  que  intercedeixi  a  favor  de  la  seva  filla  i  per 
que  no  tingui  aprehensió  amb  la  calefacció  del  tren,  jo  els 
hi  poso  el  meu  cotxe  a  la  seva  disposició. 

Totó.— Ai  tiet.  Deixa'm  fer-te  una  abraçada.  Quin  posfin  que 
farem  amb  el  teu  Rolls. 

Eug. — Mamà  deixa'm  anar-hi  que  en  tinc  moltes  ganes. 

Ama. — I  es  clar  pobreta. 

Vic. — Jo  no  hi  tinc  cap  inconvenient...  ara  depèn  del  que  t'he 
dit  abans... 

Totó.  -Així  rai.., 

Eug. — Moltes  gràcies  mamà.  (Fent-li  un  petó  i  després  molt 
baixet  a  cau  d'orella)  He  conegut  un  jove  més  simpàtic, 

Totó.— Apa  anem  que  no  s'impacientin.  Moltes  gràcies  tiet. 

Eug.     Tan  de  gust  en  coneixe'l  tief...  ai  perdoni. 
Vil.     Al  contrari.  No  podia  pas  imaginar  un  compliment  millor. 
(Mutis  de  Eugènia  /Totó). 


ESCENA  IV 
Amàlia,  Victoria  i  Vilaró 

Ama.  -Suposo  que  no  n'haurà  pas  fet  cap  mena  de  cas  de  les 
brometes  de  la  Totó.  Es  tan  innocenta  la  pobreía! 

Vil.- Si  no  es  pot  imaginar  el  que  em  diverteix  amb  això  de 
dir-me  tief.  No  sé  com  diantre  se  li  ha  pogut  ocórrer. 

Ama. — Vostè  dirà;  de  petita  me  l'omplia  de  juguets;  i  ara  ja  ho 
veu  Victòria. 

Vil. — Ja  li  he  dit  que  no  valia  la  pena  i  quan  un  home  es  troba 
sol  com  jo  necessita  posar  afecte  en  algú.  Encara  que  no 
ho  sembli  és  un  egoïsme  com  qualsevol  altre.  (A  Victoria) 
Sap  senyora  que  la  seva  filla  m'ha  produït  una  forta  im- 
pressió. Tan  seriosa,  tan  bonica  i  que  no  pot  pas  negar  la 
branca  d'on  ha  sortit.  Qualsevol  que  no  els  conegués  les 
pendria  per  germanes. 

Vic— No  els  puc  pas  dissimular  els  anys. 

Ama.  -Tan  de  bo  pogués  plorar  tothom  amb  els  seus  ulls. 

Vic.     Vaja  no  digui  que  vostè... 

Ama.— Ara  si  que  em  faran  riure.  Al  que  és  a  mi  ja  m'han  donat 
la  llicència  absoluta. 

Vil. — Vol  dir  que  encara  no  li  trobaríem  algun  flirt? 

Ama.— Vilaró,  que  la  Victòria  es  formarà  un  concepte  no  gaire 
agradable  de  la  meva  conducta. 

Vil.  — Però  que  és  un  flirt  en  aquesta  època?  Res,  absolutament 
res. 

Ama.  En  les  noies  solteres,  potser  vostè  té  raó,  però  tractant- 
se  d'una  senyora  casada,  la  cosa  ja  varia  d'aspecte. 

Vil.  -  No  ho  sé  pas  veure;  jo  ho  crec  una  cosa  completament  in- 
nocent. Un  amable  discreteig  és  per  mi  comuna  joguina  de 
l'esperit,  com  ho  són  també  els  lluminosos  somriures  que 
posen  en  el  rostre  de  les  belleses  femenines,  un  dolç  en- 
cant; per  mi  és  això  el  flirt,  que  avui  se  li  concedeix  la  ma- 

ícixa  importància  que  a  una  íoiletíe  de  París  o  a  un  abona- 
ment de  moda.  Es  un  medi  per  matisar  les  hores  amb  ga- 
lanteries  i  obsequis  que  tenen  el  valor  i  la  duració  d'un 
'Muraíy.  No  troba  senyora  Balsereny? 

Vic— Com  que  porto  una  vida  molt  retirada,  francament,  aques- 
tes teories  em  sorprenen,  però  de  totes  maneres  crec  que 
una  senyora  casada,  pel  sol  fet  d'ésser  casada,  deu  guar- 
dar en  totes  les  ocasions  el  més  profund  respecte  al  bon 
nom  del  seu  marit. 

Ama.— El  senyor  Vilaró  no  ha  volgut  pas  dir  que  se  l'hagi  de 
posar  en  berlina;  ell  vol  dir  que  quan  es  troben  persones 
conegudes  de  diferents  sexes,  com  per  exemple  avui  aquí, 
demà  a  una  sala  de  te,  a  un  balneari,  les  dones  no  hem  pas 
de  fer  com  en  els  funerals. 

Vil.— Permeti'm  Amàlia;  jo  crec  que  la  forma  de  demostrar  d'una 
manera  que  no  dóna  lloc  a  dubtes  el  respecte  al  marit  és 
precisament  la  naturalitat  que  ha  de  presidir  totes  les  ac- 
cions, puix  la  dona  que  és  tan  escrupolosa  i  no  vol  afron- 
tar el  perill,  pot  fer  malpensar  als  que  la  rodegen,  que 
aquesta  precaució  és  filla  de  la  por  de  caure. 

Ama.— Ara  que  me'n  recordo;  tinc  de  veure  a  la  marquessa  de 
Ribes  Altes.  No  no  es  molestin;  jo  els  hi  prego;  no  més  és 
un  moment  i  em  sabria  molt  de  greu  interrompre  aquesta 
discussió  tan  interessant.  De  seguida  torno  i  no  més  els  hi 
demano  que  no  es  posin  d'acord  perquè  aquesta  polèmica 
resulta  molí  entretinguda. 


ESCENA  V 
Victoria  i  Vilaró 

Victoria  — (Molt  digne).  Sap  senyor  Vilaró  que  si  no  fos  per 
ofendre  a  la  senyora  Gairal,  m'atreviria  a  dir-li  que  això 
s'assembla  molt  a  un  parany? 

Vil.  -  La  casualitat  sempre  fa  les  coses  ben  fetes. 

Vic. — Jo  no  sé  si  això  és  una  casualitat  o  una  altra  cosa,  però 
si  que  tinc  de  manifestar-li  que  la  persecució  de  que  em  fa 
objecte  és  indigne  d'un  home  d'honor.   Amb  això  senyor 

meu  li  prego  que  em  deixi  tranquila  i  que  cerqui  el  seu  flirt 
entre  aquestes  dones  que  comparteixen  les  seves  teories. 

Vil. — Sento  moltíssim  no  poder  complimentar  la  seva  amable  i 
velada  indicació,  però  com  compendrà  perfectament  no  puc 
pas  desa  endre  un  prec  que  m'ha  fet  la  senyora  d'aquesta 
casa. 

Vic. — Llavors  me'n  aniré  jo. 

Vil. — I  quina  explicació  li  donarem  a  la  nostra  amiga.  Fins  avui 
ningú  s'ha  assabentat  d'aquesta  bogeria  que  sento  per  vos- 
tè. Si  vol  anar  amb  llengües  de  totes  les  senyores  invita- 
des, no  més  te  que  passar  sola  per  aquesta  porta.  Una  cara 
congestionada,  uns  ulls  brillants  són  per  elles  un  indici  in- 
falible  .. 

Vic. — Està  bé.  Em  quedo;  però  li  agrairé  que  em  parli  d'una 
altra  cosa. 

Vil.  — Em  felicito  i  la  felicito  de  que  s'hagi  posat  a  la  raó  tan 
aviat.  Que  vull  jo  sinó  que  vostè  estigui  sempre  contenta. 

Vic. — blavors  deixi'm  en  pau. 

Vil. —Reconec  que  no  tinc  temperament  de  romàntic;  la  meva 
admiració,  el  meu  amor  és  molí  més  egoista. 

Vic.  —Si  continua  per  aquest  camí,  amb  tot  hi  exposar-me  a  que 
hi  hagi  un  escàndol. 

Vil. -No  s'amoïni  que  ja  tombaré  de  full  {Es  treu  una  cigar- 
reta) Que  li  sembla  si  parléssim  de  la  seva  filla?  Una  noia 
tan  bonica  tan  ben  educada;  davant  d'una  criatura  així  cre- 
guim  que  deploro  la  meva  vida  de  solter.  Qui  podés  ésser 
pare.  Com  s'han  d'estimar  els  fills. 

Vic— Com  vostè  no  pot  imaginar-se,  ja  que  no  intentaria  amb 
la  seva  turpitud  destruir  la  felicitat  d'una  família. 

Vil. —Coneix  aquella  historieta  de  Tolstoi  en  la  qual  es  troba 
un  home  feliç?  Aquest  no  portava  camisa.  La  metàfora  està 
molt  ben  ensopegada  per  posar-ho  en  les  novelles  i  arro- 
donir un  paràgraf,  però  en  la  nostra  època  no  té  cap  valor 
pràctic  La  felicitat  també  s'ha  modernitzat  i  destruint  mot- 
llos  vells  fets  de  fang  i  de  privacions,  ara  exigeix,  vestits, 
joies,  viatges  a  l'estranger...  No  protesti;  posem  per  exem- 
ple a  l'Eugènia.  Després  de  la  petició  que  li  ha  fet,  vostè  la 
creurà  més  feliça,  fent  ganxet  darrera  els  vidres  del  balcó 

o  lliurant-se  amb  iota  la  joia  de  la  seva  joventut  als  esports 
de  neu? 

V|C  — Es  que  moltes  vegades,  les  noies,  no  saben  pas  el  que 
els  hi  convé. 

Vil.  -La  conveniència  i  les  il•lusions  gaire  bé  mai  van  d'acord. 
Sap  vostè  amb  qui  ha  ballat  tota  la  tarda? 

Vic— Quan  vostè  ha  entrat  feia  molta  estona  que  estava  amb  la 
senyora  Gairal  en  aquest  saló. 

Vil.— Doncs  amb  en  Joan  Tarré  i  a  fe  que  no  hi  ballava  pas  de 
mala  gana.  Doncs  bé  per  pròpia  conveniència  la  seva  filla 
n'hauria  hagut  de  fugir,  però  la  conveniència  davant  de  les 
il•lusions  per  una  noia  de  disset  anys  representa  tan  poca 
cosa... 

Vic.     Per  quin  motiu  n'hauria  de  fugir?  Potser  és  un  viciós? 

Vil.  Res  d'això;  molt  al  contrari.  Es  un  noi  treballador  però 
fill  d'una  família  excessivament  interessada,  i  jo  que  el  co- 
nec a  fons,  puc  assegurar-li  que  en  Joan  el  dia  que  estimi, 
hi  posarà  en  el  seu  amor,  tan  de  cor,  com  de  matemàtiques. 

Vic. --Li  agraeixo  aquesta  advertència.  Suposant  que  hi  hagués 
hagut  una  mica  d'interès  per  parí  de  la  meva  filla,  encara 
som  a  temps  a  tornar  enrera. 

Vil.— N'està  ben  segura?  No  fóra  millor  plantar  cara  a  la  vida  i 
lluitar  amb  el  coratge  que  dóna  l'amor  de  mare? 

Vic. — Que  puc  fer  pobre  de  mi? 

Vil.—  Crear-se  una  posició,  guanyar  una  fortuna,  llençar-se  al 
camp  de  l'especulació. 

Vic.  Però  si  jo  no  tinc  cap  diner;  no  se  res  de  res  i  el  meu  ma- 
rit amb  prou  feines  i  treballs,  pot  anar  tirant  amb  la  seva 
botigueta. 

Vil.— Vostè  pot  creure  amb  la  meva  amistat? 

Vic.  -Francament,  no. 

Vil.  Permeti'm  que  per  un  moment  trenqui  la  condició,  que 
m'ha  posat  per  escoltar-me.  La  meva  follia  per  vostè  és  tan 
gran  que  jo  que  no  em  deturo  davant  res  per  satisfer  els 
meus  capricis  tampoc  em  deturava  la  seva  fama  d'honrada. 
Jo  igualment  que  un  nen  mimat,  l'havia  vist  com  una  jogui- 
na i  per  satisfer  la  meva  cobdícia  hauria  passat  per  damunt 
de  tot  i  no  obstant  després  de  parlar  aquesta  breu  estona 
per  obtenir  sinó  una  espurna  d'afecte  un  xic  de  compassió 

renuncio  espontàniament  a  les  meves  boges  pretensions. 
Siguem  bons  amics  Victòria  i  oblidi  fot  el  que  hagi  pogut 
fer  i  hagi  dit.  L'Eugènia  és  l'íntima  amiga  de  la  Totó;  deixim 
que  també  sigui  un  tiet  postiç  per  la  seva  filla. 

Vic— Es  que  jo  no  els  admetria  els  obsequis  que  fa  a  la  se- 
nyora Gairal. 

Vil.  Ni  jo  penso  oferir-los-hi,  però  si  que  puc  ajudar-los  sense 
ferir  la  seva  susceptibilitat.  El  seu  marit  té  un  modest  ne- 
goci el  qual  no  pot  desenrotllar,  per  manca  de  capital.  Jo  no 
sé  que  fer-ne  dels  diners.  Em  permet  que  jo  proposi  el  seu 
espòs  d'entrar  com  a  soci  capitalista?  Pensi  que  per  mi 
aquesta  proposició  no  és  res,  mentre  que  per  vostè  és  la  fe- 
licitat de  la  seva  filla... 

Vic.     Com  pot  compendre  això  fóra  una  qüestió   molt  delicada. 

Vil.  Amb  tot  i  el  meu  penediment,  encara  es  resisteix  a  perdo- 
nar-me. 

Vic.  No  senyor  Vilaró  o  no  m'entén  o  no  em  vol  entendre  Jo 
el  perdono  però  comprengui  que  una  dona  que  estimi  el  seu 
bon  nom,  senti  una  mica  de  recel. 

Vil.  -Llavors  filla  meva  deixem  que  els  fets  li  demostrin  la  sin- 
ceritat del  meu  arrepentiment.  No  faré  res,  no  donaré  cap 
pas,  fins  que  es  convenci  de  la  noblesa  del  meu  afecte. 

Vic— Essent  així... 

Vil.-  {Aixecant-se;  hi  està  assentat).  I  per  demostrar-li  des  de 
aquest  mateix  moment,  li  demano  permís  per  retirar-me. 
Quan  m'ha  presentat  la  senyora  Gairal,  vostè  no  ha  volgut 
allargar- me  la  mà.  (Victoria  //'  allarga)  Moltes  gràcies 
Victòria. 


TELÓ 


ACTE   SEGON 


Un  altre  sa  I  on  et  de  confiança  molt  luxós.  Som  a  casa  de 
la  senyoria  Victoria  Balseweny.  Dues  tauletes  amb  servei  de 
cafè  i  licors. 


ESCENA  I 

Victoria,  fulleja  una  revista,  En  Joan  es  passeja  amunt  i 
avall  fumant  un  cigar  i  Vilaró  /  Balsereny,  assaboreixen  el 
cafè  ben  asseguts. 

Joan  (aturant-se).— D'això  s'esgarrifa?  Molí  més  gros  va  ésser 
el  que  vaig  veure  ahir  mentre  sopava  Al  Canari  de  La  Gar- 
riga. Devien  ésser  les  deu  del  vespre  quan  va  arribar  en 
Campderrós  amb  el  Citroen  acompanyat  de  tres  ninas  bien. 

Balsereny.     Soles? 

Joan. — Completament  soles. 

Bal.  -Les  devies  confondre. 

Joan.  Figuri's  si  les  vaig  confondre,  que  de  les  tres,  dues  són 
amigues  meves. 

Bal. —Són  coses  que  no  les  comprenc. 

Vilaró. — Quan  es  tracta  de  gent  educada,  poden  ser  a  base 
d'un  pregon  respecte. 

Bal.— Camàndules,  que  en  aquests  casos  el  que  no  fa  és  per- 
què no  pot. 

Vil.  — De  totes  maneres,  elles  i  les  seves  respectives  famílies 
ho  varen  trobar  la  cosa  més  natural.  I  si  són  tan  primmirats, 
en  Joan  ha  de  confessar  que  al  començament  de  conèixer 
l'Eugènia  també  li  agradava  tenir  una  mica  de  llibertat. 

Joan. —Entenem-nos,  senyor  Vilaró.  Jo  era  partidari  d'una  lli- 
bertat ben  entesa,  perquè  si  ens  deixen  anar  tots  dos  sols 

per  aquests  móns  de  Déu,  fins  a  les  dofze  de  la  nit,  no  se 
pas  quin  concepte  hauria  format  d'ella  i  dels  seus  pares. 
I  després  la  meva  vida,  mai  es  pot  comparar  amb  la  d'en 
Campderrós  que  sembla  que  visqui  a  l'Excelsior. 

Vil. — Es  natural  que  donades  les  teves  circumstàncies,  et  tornis 
conservador;  això  que  tu  expliques  no  té  pas  la  gravetat 
simptomàtica  que  vols  atribuir-hi.  Avui  els  costums  han  can- 
viat radicalment.  No  fa  pas  gaires  anys  que  les  cames  de 
les  dones  estaven  en  l'índex  i  ara  mostrar  les  per  tot  arreu 
es  una  cosa  normal.  Fins  i  tot  avui  en  el  Blanc  i  Negre  he 
vist  una  fotografia  d'unes  noies  de  l'aristocràcia  que  en  una 
festa  benèfica,  han  fet  un  número  imitant  a  les  anglesetes 
que  surten  a  les  revistes.  Creu-me  que  la  fotografia  era 
força  curiosa. 

Joan. — Perdoni  que  li  digui  que  vostè  ha  fugit  d'estudi.  Això  de 
les  faldilles  curtes  serà  una  temptació  si  vol,  però  una  temp- 
tació a  distància;  mentre  que  el  cas  d'aquelles  tres  noietes, 
la  que  li  tocava  ser  última  d'anar  a  casa  seva,  o  havia  d'és- 
ser molt  bona  fe  o  estar  curada  d'espants.  Franeament, 
vostè  s'hi  casaria  amb  una  dona  que  de  soltera  hagués  por- 
tat una  vida  semblant? 

Vil.— Home,  si  tan  m'agradés... 

Joan.  -No  diu  el  que  pensa;  és  massa  gat  vell  per  a  fer  oposi- 
cions a  una  corona. 

Vil.     Saps  que  t'has  tornat  molt  moralista? 

Bal  —I  amb  raó;  l  home  que  vol  fundar  una  família,  ha  de  tenir 
aquestes  idees.  A  la  dona  se  li  ha  de  donar  la  màxima  lli- 
bertat, en  el  ben  entès  de  que  ella  se'n  ha  de  prendre  la  mí- 
nima. Veritat  Victòria? 

Victòria.  —De  que  parlàveu? 

Bal.  -  En  Vilaró  com  que  és  un  solter  empedernit,  defensava 
aquestes  llibertats  de  sortir  les  noies  de  família,  soles  a  la 
nit  i  que  els  hi  permeten  de  tornar  a  casa  acompanyades 
per  un  xicot  dintre  la  closca  d'un  Citroen  i  jo  li  contestava 
que  a  les  dones  se'ls  hi  ha  de  tenir  absoluta  confiança  sem- 
pre que  sàpiguen  fer-ne  un  bon  ús. 

Vic.  Doncs  trobo  estrany  que  el  senyor  Vilaró  opini  d'aquesta 
manera. 

Bal.— Veuràs,  no  trobis  tan  estrany  que  en  aquesta  qüestió  si- 

gui  comunista  Com  que  no  té  res  per  repartir.  Encara  no 
està  vestida  la  nena?  Que  d'un  moment  a  l'alrre  poden  ar- 
ribar els  pares  d'en  Joan! 

Joan.  —  (mirant  el  rellotge).  Ja  no  me'n  recordava  i  si  em  troben 
aquí  ja  veig  que  hi  haurà  la  gran  escandalera  (a  Victorià) 
Mamà  vol  fer  el  favor  de  cridar-la. 

Vic— Amb  molt  gusi  {mutis). 

Vil.  —  (donant  un  cop  a  l'espatlla  d'en  Joan,).  Home  feliç.  T'en 
portes  la  perla  de  Barcelona;  una  noia  com  poques  en  cor- 
ren. Amb  el  negoci  tens  bon  ull,  però  amb  això  de  triar 
promesa,  has  batut  el  record  de  la  perspicàcia. 

Joan.— I  cregui'm  que  n'estic  ben  content.  Miri  sempre  em  feia 
por  de  que  m'arribés  a  enamorar  d'una  d'aquestes  noies  es- 
llanguides que  tenen  més  pardalets  al  cap  que  no  hi  ha  als 
arbres  de  la  Rambla  L'Eugènia  no  pensa  ni  amb  vestits  ni 
amb  balls.  Encara  que  sàpiga  alternar  com  la  primera  té 
l'ànima  modelada  a  l'antiga,  és  una  noia  tota  cor  que  pot 
estar  orgullosa  i  agraïda  de  l'educació  i  l'exemple  que  li 
han  donat  els  seus  pares. 

Bal.— Moltes  gràcies  Joan,  però  es  veu  que  teniem  l'intuïció  de 
trobar  un  gendre  de  les  teves  idees. 

Vil. — No  troba  Balsereny  que  en  aquests  sis  mesos,  en  Joan  ha 
canviat  molt  de  caràcter? 

Bal.— La  veritat  no  me'n  he  donat  compte. 

Vil.  —S'ha  tornat  més  seriós;  abans  era  una  papallona  que  no 
més  feia  que  volar  d'una  flor  a  l'altra.  Encara  me'n  recordo 
que  a  font  Romeu... 

ESCENA  II 
Els  mateixos  i  Eugènia 

Euo.  — Què  diu  la  mamà,  que  ja  te'n  vas  Joan? 

Joan.— Es  precís  perquè  ja  coneixes  el  gènit  del  meu  pare  i  com 
que  aquesta  tarda  potser  arribi  al  despatx  cap  a  l'hora  de 
plegar,  si  li  diuen  que  jo  no  hi  era  així  que  han  obert,  l'es- 
càndol fóra  d'aquells  que  formen  èpoea.  Veuràs,  ja  que  tot 
va  bé,  no  neguem  l'all  i  oli  o  si  ho  vols  en  termes  més  fins, 
no  tallem  la  maionesa. 

Euc  — Si  m'imagino  que  te'n  vols  anar  tan  aviat,  no  haguera 
anat  a  canviar-me  fins  que  tu  haguessis  estat  fora. 

Bal. — Veuràs  no  l'entretinguis,  que  primer  és  l'obligació  que  la 
devoció  i  si  voleu  fundar  una  família,  heu  de  començar 
aprendre  de  sacrificar-vos. 

Euc—  (a  Vilaró,).  Ajudi'm  tiet. 

Vil.  De  poc  et  valdria.  Fa  cinc  minuts  que  hem  tingut  una  dis- 
cussió i  m'han  deixat  grogui 

Joan—  (a  Balsereny^.  Una  cosa  tinc  de  demanar-li  i  és  que  pro 
curi  escursar  el  temps.  El  papà  li  dóna  massa  allargues  al 
casament. 

Bal.  Pols  anar-te'n  tranquil  que  de  xicots  com  tu  en  corren 
molt  pocs.  Ja  procuraré  servir-te  de  parròquia* 

Joan.     Senyor  Vilaró... 

Vil.  —  (abiaçant-lo).  L'enhorabona  per  endavant;  tinc  molt  de 
gust  en  repetir-t'ho.  Te'n  portes  una  veritable  joia.  (Surten 
per  la  porta  del  fons  /'Eugènia  /  en  Joan). 

ESCENA  III 
Vilaró  /  Balsereny 

Bal.  — Cregui'm  Vilaró  que  no  sé  pas  com  pagar-li  tot  el  que  ha 
fet  per  mi.  Si  la  meva  filla  és  casa  amb  en  Joan,  es  pot  ben 
bé  dir  que  ho  deu  exclusivament  a  vostè. 

Vil.— Ho  deurà  al  seu  caràcter,  a  l'educació  que  li  han  donat,  a 
la  seva  bonesa  natural. 

Bal.  — Però  de  tot  això,  si  no  hagués  estat  el  seu  desprendi- 
ment,  no  més  n'haurien  estat  assabentats  els  parents  i  els 
íntims. 

Vil. — Vaja  que  en  aquest  assumpte,  m'ha  destinat  el  paper  de 
director  de  propaganda. 

Bal. — No  vulgui  empetitir  amb  bromefes  ei  seu  altruisme.  Qui 
era  jo  abans  de  coneixe'I?Un  pobre  senyor  Esteve  pusillà- 
nim  amb  una  botiguefa  de  merceria  que  apenes  donava  per 
anar  vivint.  Però  des  de  l'entrada  de  vostè  a  casa,  la  boti- 
guefa s'ha  tornat  un  dels  establiments  més  importants  de 
Barcelona,  el  qual  ens  produeix  uns  beneficis  que  farien 
somriure  a  l'home  més  amargat. 

Vil.  I  doncs  perquè  cm  diu  altruista?  Jo  cl  que  he  fel,  ha  estat 
senzillament,  tenir  pupiJa.  En  lloc  de  comprar  bonos  del 
tresor  que  m'haurien  donat  el  cinc  per  cent,  he  col•locat  els 
diners  a  la  casa  de  vostè,  que  em  dóna  molt  més  que  no 
l'Estat. 

Bal.  -  Però  amb  quines  garanties? 

Vil.  -Les  del  seu  treball  i  sobre  tot  la  seva  reconeguda  hono- 
rabilitat. 

Bal.  -Tot  això  són  camàndules. 


ESCENA  IV 
Balsereny,  Vilaró  /  Victòria 

Vic.  -Perdonin,  no  destorbo  pas? 

Vil.— Vol  callar... 

Vic.  -  (Truca  el  timbre).  Encara  vindrien  els  pares  d'en  Joan  i 
trobarien  tot  això  per  endreçar.  Que  ja  estant  servits  del 
cafè?  (Va  arreglant  les  tasses). 

Bal.  La  copeta  de  Charíreuse  deixa-la.  Saps  que  estaven  dis- 
cutint amb  en  Vilaró? 

Vic— Si  tu  no  m'ho  dius... 

Bal.— Ell  deia  que  el  que  ha  fet  per  nosaltres  no  té  cap  impor- 
tància. Ara  que  per  més  que  ell  ho  vulgui  amagar  li  he  en- 
devinat el  secret. 

Cambrera. — Demanava  la  senyora? 

Vic— Tregui  tot  això. 

Bal.— Si  noia  si,  li  he  endevinat  el  secret.  1  doncs  que  potser  es 
creia  que  bevia  a  galet. 

Vil.— No  sé  perquè  hi  ha  de  veure  enigmes  en  un  negoci  que  no 
pot  ésser  més  clar  ni  més  senzill. 

Vic— Amb  tot  i  el  poc  que  hi  entenem  les  dones  amb  aques- 
tes coses,  tinc  de  dir-íe  que  comparteixo  el  criteri  del  se- 
nyor Vilaró. 

Vil.— Altra  vegada  senyor  Vilaró.  Sembla  que  vulgui  obligar- 
me  a  que  li  digui  senyora  Balsereny,  i  la  veritat  aquest 
tractament  a  la  seva  edat  resultaria  completament  fora  de 
lloc. 

Bal.-I  es  clar  dona;  sembla  estrany  que  alternant  com  alternes 

no  tinguis  compte  amb  aquest  detall.  Qualsevol  que  et  senti 
encara  et  creuria  la  dependenta,  i  no  la  consòcia  d'en  Vi- 
laró. 

Vic.  -El  que  ha  d'anar  en  compte  de  la  manera  com  parla  has 
d'ésser  tu. 

Bal.— D'un  quant  temps  en  aquesta  part,  no  sé  el  que  et  passa. 
Tot  í'ofen,  tot  et  molesta.  Aviat  diré  que  els  diners  no  t'han 
pas  portat  la  felicitat,  sinó  la  desgràcia. 

Vic. — Es  que  no  t'has  fet  càrrec  del  que  has  dit. 

Bal.— No  he  dit  res  de  mal. 

Vil.  — Però  perquè  han  de  donar  importància  a  paraules  que  no 
en  tenen  cap,  absolutament  cap? 

Bal.  -  Ara  ho  ha  dit.  Totes  les  contrarietats  d'aquesta  casa  no 
més  són  paraules  i  paraules.  D'un  gra  de  sorra  ara  de  se- 
guida en  fa  un  castell.  Mira  Victòria,  t'has  de  decidir  per 
anar  a  veure  un  especialista  de  nervis. 

Vic. — Però  si  em  trobo  molt  bé. 

Bal.  -Això  podrà  semblar-t'ho.  Però  creu-me  a  mi,  d'un  quan 
temps  a  aquesta  part,  tu  no  ets  la  mateixa. 

Vil.— El  que  li  convindria  a  la  seva  senyora,  fóra  prendre  les 
aigües  de  Luchon.  Són  molt  bones  per  les  afeccions  ner- 
vioses. 

Vic. — 1  si  parléssim  d'una  altra  cosa.  (a  Balsereny)  De  segur 
que  encara  no  li  deus  haver  ensenyat  aquell  retaule  antic 
que  vares  comprar  per  l'oratori  de  la  nena? 

Bal.— Es  una  cosa  sense  importància.  Quatre  fustes  que  sem- 
blaven que  no  se'n  podés  treure  cap  profit  i  veurà  com  han 
resultat  un  cop  restaurades.  No  li  vull  dir  el  preu  fins  que 
ho  hagi  vist.  Veurà  quina  adoració  més  ben  feta  (tot 
anant-se' n). 

Vil.  -  Ja  sap  que  amb  aquestes  coses  no  hi  entenc  gens  ni 
mica  (mutis). 

ESCENA  V 

Victòria,  sola  després  Cambrera  /'  Eugènia 

('Victòria  de  primer  entuvi  toca  el  timbre  i  com  que  natu- 
ralment la  cambrera  ha  de  trigar  una  mica  ella  va  arreglant 
moblesi  cadires). 

Cam.     Que  ha  trucat  la  senyora? 

Vic— Si,  portin-se  aquestes  copes  i  netegi  tot  això.  Quan  els 
homes  comencen  a  fumar  a  una  habitació  sempre  ia  deixen 
com  un  Saní  Llàtzer. 

Cam.  -  Se  li  ofereix  alguna  cosa  més  a  la  senyora? 

Vic  — Que  estiguin  amb  atenció,  per  quan  truqui  el  timbre  de  la 
porta.  Són  les  quatre  i  els  pares  del  senyoret  Joan,  tenen 
'  fama  d'ésser  puntualíssims;  amb  això  que  no  s'hagin  d'es 
perar. 

Cam.— Molt  bé  diu  senyora  (mutis). 

("Victòria  fulleja  una  revista;  després  d'un  curt  interval 
surt  Eugènia  de  la  porta  del  fons  i  tot  caminant  de  punte- 
tes tapa  els  ulls  de  la  seva  mare). 

Vic  — (Amb  violència).  Apa.  No  facis  el  criatura. 

Eug.— Quin  geni  que  gastes.  Sembla  que  no  estiguis  contenta. 

Vic. — Perdona'm;  deuen  ésser  els  nervis,  potser  l'emoció  ma- 
teixa... 

Euc— Es  que  ja  fa  masses  dies  que  et  dura  aquest  neguit.  Per 
mi  que  estàs  malalta  mamà. 

Vic— La  malaltia  dels  anys.  Ja  m'ho  sabràs  dir  quan  tinguis 
els  meus. 

Eug.  Fugiu  tots!  (molt  carinyosa)  Apa  procura  distreure't; 
que  no  saps  l'angúnia  que  em  dones  quan  et  veig  amb 
aquest  posat,  {abraçant-la)  No  siguis  així.  No  veus  que  jo 
estic  molt  contenta?  Perquè  no  ho  has  d'esíar-ho  tu? 

Vic — Deixa'm. 

Euc— Però  tu  plores.  .  Que  tens?  Que  et  sap  greu  que  em  casi 
amb  en  Joan? 

Vic— No;  però  al  pensar  que  ens  quedarem  tan  sols... 

Euc— Si  és  això  no  més  que  t'entristeix,  jo  estic  segura  que  en 
Joan  m'estima  el  suficient  perquè  accedeixi  a  venir  a  viure 
amb  nosaltres. 

Vic — Te'n  guardaràs  ben  bé  de  proposar-li. 

Euc — Es  que  potser  encara  no  em  coneixes  mamà.  Jo  l'estimo 
bojament  el  meu  promès,  però  primer  sou  vosaltres  i  si  el 
meu  casament  us  ha  de  produir  una  forta  contrarietat  em 
sacrificaré  gustosa,  puix  llavors  no  aniria  a  cercar  la  felici- 
tat, sinó  remordiments. 

Vic  — Quines  coses  de  dir...  si  ets  una  nena  encara. 

Eug.  -Una  nena  que  comprèn  fot  el  que  us  deu,  toies  les  an- 
gúnies que  heu  passaf  per  ella,  una  nena  que  si  hagués 
d'escullir  entre  els  seus  pares  i  el  promès  no  dubtaria  un 
instant...  (timbre). 

Vic. — Has  sentit?  Deuen  ésser  ells  Deixa'm  anar  a  arreglar  una 
miqueta. 

Eug.  -  Si  mamà,  que  se't  coneix  massa  que  has  plorat.  (Mutis 
de  les  dues  pel  fons). 

ESCENA  VI 
Senyor  Taure  /  Laietà  /  Cambrewa  la  qual  es  queda  a  la  porta 

Cam.  -  Perdonin,  a  qui  tinc  d'anunciar? 

Laietà  — Al  senyor  Tarré  i  la  seva  senyora. 

Cam.  -  Moltes  gràcies.  (Mutis). 

Tarré.     Sempre  m'has  de  posar  en  ridícul. 

Lai.     I  ara?  Quina  mosca  t'ha  picat? 

Tar.— Tu  diràs.  Quan  a  un  matrimoni  li  pregunten  alguna  cosa 
el  qui  ha  de  respondre  és  el  marit.  Ho  tens  entès? 

Lai.  Això  són  ganes  de  cercar  raons  per  un  detall  sense  im- 
portància. 

Tar.  No  senyora.  Això  és  una  qüestió  de  principis.  Sempre 
cada  u,  ha  d'ocupar  el  lloc  que  li  pertoca.  Ja  en  parlarem 
una  altra  estona... 

Lai.— El  que  no  comprenc  és  com  un  home  tan  meticulós  com 
tu  hagi  tolerat  que  a  l'entrevista  hi  assistís  el  senyor  Vi- 
laró. 

Tar.  Perquè  hi  hagi  una  tercera  persona  que  pugui  donar  fe 
del  que  es  parla.  Ho  tens  entès  ara? 

Lai.     No  gaire. 

Tar.  Doncs  ja  t'esperaràs,  perquè  em  sembla  que  venen  i  no 
vull  exposar- me  a  un  ridícul.  (Pausa). 

ESCENA  VII 

Taí'Ré,  Laietà,  Balsereny  /  Vilaró 

Vil.— Bones  tardes.  Permetin  que  els  hi  presenti  el  meu  amic 
Bàlsereny,  pare  de  la  seva  futura  filla,  i  el  meu  amic  pre- 
dilecte. Els  pares  d'en  Joan. 

Bal.—  Tan  de  gust,  i  perdonin  a  la  meva  dona  però  s'està  aca- 
bant d'arreglar. 

Lai.     No  faltava  més!  Som  o  no  som  de  confiança? 

Vil. — I  ara  que  he  fet  les  presentacions,  els  hi  demano  permís 
per  retirar-me. 

Tar.  -  Amb  la  seguretat  d'interpretar  el  criteri  del  senyor  Bal- 
sereny  et  prego  que  et  quedis.  (Balsereny  assenteix). 

Vil.  Els  hi  agraeixo  aquesta  prova  de  confiança,  però  com- 
prenguin que  la  meva  situació  en  aquesta  entrevista  és 
completament  supèrflua,  quan  no  inoportuna. 

Tar.  -  Si  nosaltres  tinguéssim  l'intenció  de  desenterrar  els  cos- 
tums dels  nostres  avis,  els  quals  aquest  pas  el  donaven 
més  aviat  amb  mires  financieres,  que  no  amb  el  desig  de 
complir  un  deure  agradós  i  transcendental,  potser  si  que  la 
seva  presència  fóra  supèrflua...  encara  que  ho  dubto,  puix 
tu  amb  els  coneixements  d'un  home  ïe  finances  podries  fer 
d'advocat  assessor;  però  com  que  aquests  regateigs,  afor- 
tunadament ja  han  passat  a  l'història,  al  menys  entre  les 
persones  educades,  potser  l'espectacle  d'una  amistat  que 
comença  entre  dues  famílies,  fonamentada  per  l'amor  dels 
seus  fills,  et  decideixi  a  rectificar  la  teva  vida  i  ara  que  hi 
ets  a  temps  fundar  una  llar,  que  és  el  que  hauries  de  fer 
per  complir  amb  la  llei  de  la  naturalesa.  Perdoni  senyor 
Balsereny  aquest  discurs,  però  quan  es  tracta  d'egoistes 
com  en  Vilaró  convé  que  de  tant  en  tant  les  hi  cantin  clares 

Vil.  -  Però  quin  afany  té  tothom  de  casar- me?  Aquests  sermons 
que  me'ls  faci  una  senyora  ho  trobo  molt  natural,  però  tu 
un  home  de  negocis?  Quina  diferència  del  vostre  treball 
amb  el  meu.  No  la  podeu  sentir  la  voluptuositat  de  les  tran- 
saccions perilloses...  perquè  sempre  camineu  sobre  segur... 
la  família  evita  moltes  imprudències...  Quan  es  vol  donar 
un  pas,  el  record  dels  fills  fa  que  un  home  en  lloc  d'avan- 
çar, reculi.  Els  que  sentim  veritablement  la  febre  del  diner, 
la  voluptuositat  d'aquestes  quantitats  fabuloses  que  es  di- 
buixen i  s'esborren  a  cada  moment,  els  que  portem  un  tren 
de  vida  fastuós,  els  que  assaborim  la  vida  amb  tota  la  ca- 
pacitat dels  nostres  pulmons  i  no  amb  conta-gotes,  ens 
passa  com  als  polítics  de  nervi,  no  podem  casar-nos.  La 

família  ens  fa  nosa.  (Surt  Victòria  vestida  amb  molta 
elegància). 

Bal.  La  meva  dona  Els  pares  d'en  Joan.  (Estretes  de  mà 
coi  responents) , 

V\c.—(a  Laietà).  Faci  el  favor;  segui  al  costat  meu. 

Lai.— Moltes  gràcies.  Vostè  és  molt  amable. 

Bal. — Si  arribes  un  moment  més  aviat,  hauries  sentit  com  en 
Vilaró  perorava. 

Vic. — Doncs  prefem'xo  haver  fet  tard;  perquè  si  tot  el  discurs 
era  com  el  final... 

Vil.— Perdoni;  però  el  que  passa,  és  que  en  Tarré  sempre  té 
ganes  de  taquinar-me. 

Tar.  — No  confonguem  els  termes;  jo  m'he  limitat  solament  a 
posar  els  punts  sobre  les  ïis. 

Vic.  No  se'n  preocupi,  que  al  senyor  Vilaró  ja  li  coneixem  la 
flaca  i  no  cal  dir  que  amb  tot  i  no  haver  sentit  el  que  ha 
provocat  la  polèmica,  jo  estic  completament  al  costat  de 
vostè. 

Vil. — (A  Tarré/  Ara  comprenc  perquè  tenies  tan  interès,  en 
que  jo  presenciés  l'entrevista.  Per  servir-te  de  plataforma 
de  lluïment. 

Tar.  -  Deixem-s'ho  corre  noi,  perquè  una  discussió  financiera 
davant  de  senyores,  diu  molt  poc  en  favor  de  la  nostra  ga~ 
lanteria 

Vic  — La  veritat  sentiria  que  per  nosaltres  es  privessin  d'una 
conversa  interessant. 

Tar.— Vostè  és  molt  amable,  però  en  el  món,  hi  han  molts  al- 
Ires  temes  que  no  resulten  tan  ingrats.  Generalment,  un 
hom  creu  que  el  fabricant  no  més  sap  parlar  de  peces  i  de 
paquets  i  aquesta  opinió  serà  molt  aprofitable  pel  que  ens 
vulgui  posar  en  ridícul  en  alguna  comèdia,  però  compren- 
gui que  si  continuéssim  la  discussió,  fóra  donar  raó,  als 
autors  que  ens  ridiculitzen. 

Vil.— Que  consti  que  la  polèmica  l'has  promoguda  tu. 

Tar. — Sense  voler,  puix  no  em  creia  que  una  brometa,  t'encen- 
gués com  una  pólvora.  (Transició)  Doncs  com  li  deia  se- 
nyora perquè  vegi  quina  és  la  meva  manera  de  pensar,  he 
de  fer  constar  que  amb  tot  i  tenir  els  meus  fills  col•locats 
des  de  molt  jovenets  a  la  fàbrica,  també  he  tingut  un  gran 

interès  en  proporcionar-Io-s'hi  una  educació  artística.  En 
Lluis  és  un  pintor  força  discret  i  l'Albert  un  violinista,  que 
com  aficionat  no  resulta  pas  dels  més  dolents.  En  Joan  és 
l'únic  que  no  ha  reeixit  pel  camí  on  volia  portar-lo.  De  to- 
tes maneres,  amb  el  seu  aspecte  frívol  i  sociable  en  ex- 
trem, a  que  no  dirien  quina  mania  va  agafar-li  durant  una 
temporada? 

Vil. — Potser  de  tocar  el  saxofon? 

Tar. — D'estudiar  filosofia.  Varen  estar  ell  i  uns  seus  amics  tres 
anys  encaparrant-s'hi.  A  la  millor  a  taula,  ens  sortia  amb 
cada  atzegaiada. 

Vic— Doncs  a  nosaltres  no  ens  ha  parlat  mai  d'aquestes  afi- 
cions.  Si  em  permeten,  els  hi  diré  que  sempre  l'hem  trobat 
molí  en  el  seu  centre. 

Tar. — Jo  crec  que  a  hores  d'ara  fins  i  tot  se'n  dóna  vergonya 
del  seus  alts  estudis.  Quan  encara  els  meus  altres  fills  el 
volen  fer  enfadar,  no  més  tenen  que  preguntar-li:  «I  que 
diu  Aristòteles  sobre  la  baixa  dels  francs?» 

Lai.  Més  val  així,  perquè  deia  unes  coses  que  per  mi,  no  eren 
pas  gaire  catòliques. 

Tar.  — Figurinf-se  que  hi  va  haver  un  temps  que  els  filòsofs 
predilectes  eren  Kant  i  Nietsche.  Després  es  va  girar  la  truita 
i  no  més  ens  parlava  de  Plató  i  Sant  Tomàs.  Coses  de 
l'edat!  A  un  altre  li  hauria  donat  pel  cantó  de  les  faldilles. 

Lai. — Però  home... 

Tar.— Em  sembla  que  és  una  cosa  ben  natural  i  que  la  veiem 
tots  els  dies.  (A  Victòria).  No  és  veritat  senyora?  La  filo- 
sofia sempre  té  un  aventatge  sobre  les  dones  i  és  que  re- 
sulta molt  menys  perillosa  i  no  costa  cap  diner. 

Vil.— Ejem,  ejem. 

Tar.— No  estusseguis  que  és  la  veritat.  Qui  en  té  la  culpa  de  la 
perdició  de  molts  joves  sinó  les  pessetes?  Aquest  ha  estat 
sempre  un  dels  meus  principis. 

Vil.— Ja  ho  crec.  Un  principi  molt  còmode  per  la  teva  butxaca. 

Tar.— I  per  la  meva  tranquil•litat.  Que  volies,  ai  doncs,  que  els 
meus  fills  als  divuits  anys  ja  tinguessin  una  senyora  d'es- 
tranquis? 

Vil.— Home  tan  com  això... 

Tar.— Aquí  no  hi  valen  termes  mitjos.  Mira  la  fi  d'en  Puig  Or- 

dal,  en  Tàrrega  i  tant  d'altres.  Molt  corridos,  molt  corridos, 
i  han  acabat  casant-se  amb  una  papallona. 

Vil.  -  Si  són  feliços. 

Tar.—  Com  poden  ésser-ne  amb  la  desigualtat  d'educació  i  de 
fortuna?  La  dona  que  en  tots  els  moments  ha  de  demanar 
diners  al  seu  marit,  mai  aquest  no  la  pot  considerar  com  la 
seva  veritable  esposa,  i  per  confirmar  aquest  criteri  et  po- 
dria citar  mil  casos  de  matrimonis  en  els  quals  el  marit 
tracta  a  la  seva  dona  com  una  vulgar  amigueta  que  es  pot 
presentar  a  les  relacions. 

Vil.— I  si  un  fill  teu  s'enamorés  d'una  modisteta,  millor  dit  d'una 
noia  sense  fortuna! 

Tar.  — Sento  haver-ho  de  dir,  però  m'hi  oposaria  per  tot  els 
medis.  Aquests  matrimonis  desiguals  seran  molt  apropòsit 
per  fer  arguments  de  pel•lícula,  però  en  la  pràctica  el  marit 
no  reconeix  trabes  i  quan  l'esposa  s'atreveix  a  recriminar  lo 
no  hi  ha  que  dir  quina  és  la  seva  resposta:  Que  ell  pot  fer 
el  que  li  dongui  la  gana,  perquè  a  la  fi  de  comptes  és  el 
que  paga.  (A  Victoria,).  I  perdoni  senyora  aquest  esplai 
però  crec  que  un  home  en  totes  les  ocasions  de  la  vida  té 
el  deure  de  ser  sincer.  A  les  febleses  sentimentals  de!  cor, 
un  veritable  pare  hi  ha  d'oposar  tota  la  seva  voluntat.  No 
fa  pas  gaire  temps  el  fill  d'en  Vinyals,  el  del  magatzem  de 
productes  químics  del  carrer  de  Trafalgar,  va  casar- se  amb 
la  mecanògrafa.  Tothom  deia  que  era  un  matrimoni  ideal, 
un  matrimoni  d'amor;  ella  era  d'una  bona  casa  arruïnada, 
ell  un  home  desinteressat.  Doncs  bé  aquest  jovencell  ro- 
màntic, ja  s'ha  cansat  de  la  dona  i  de  la  criatura  i  la  torna  a 
corre  com  si  tal  cosa. 

Lai. — Perdona,  però  amb  aquest  afany  de  discutir,  encara  no 
hem  demanat  per  conèixer  a  l'Eugènia. 

Vic. — Està  al  menjador  esperant  que  la  cridem. 

Bal.— Potser  fóra  millor  donar-li  una  sorpresa;  així  els  pares 
d'en  Joan  coneixerien  la  casa. 

Lai.- Crec  que  la  tenen  tan  ben  muntada.  El  que  és  per  la 
mostra... 

Vil.  -  Vostè  que  és  tan  entesa  amb  teles  antigues  veurà  quina 
col•lecció  en  té  el  seu  futur  consogre. 

Lai.— Aficionada  només  probreta  de  mi.  Per  cert  que  l'altre  dia 

em  volien  endossar  un  Martí  i  Alsina  més  fui  que  un  duro 
sevillano.  Sort  que  una  té  vista. 

Vil.  — Doncs  el  menjador  en  veurà  dos  d'autèntics. 

Lal — No  són  pas  nusos? 

Bal  —Dos  paisatges  d'aquells  tan  típics.  N'hi  ha  un  de  la  seva 
primera  època...  Volen  fer  el  favor.  (Passa  la  Laietà  i  en 
anar  el  senyor  Tarré  a  oferir  pas  a  la  Victòria  aquesta 
diu). 

Vic— Passin  primer  vostès  que  jo  amb  això  de  quadros  hi  en- 
tenc molt  poca  cosa.  (Es  queden  sols  al  llindar  de  la  porta 
del  fons  Vilaró  i  Victòria;  aquesta  s'apoia  en  un  moble 
com  si  tingués  un  i oda ment  de  cap). 

Vr..— Perquè  posar-te  així  quan  hauries  d'estar  ben  contenta. 
T'has  convençut  com  la  felicitat  de  la  teva  filla  era  neces- 
sari comprar-la  a  pes  d'or?  , 

Vic. — A  pes  d'or,  a  pes  de  sang  deus  voler  dir! 


TELÓ 

Fi  de  l'acte  segon 


ACTE    TERCER 


La  mateixa  decoració  del  acte  anterior.  Foia  convenient 
que  l'escena  estès  disposada  que  a  piimei  terme  hi  hagués  un 
sofà  i  dos  si  i  Ions,  il•luminat  aquest  tros  per  una  lampara  de 
peu,  mentre  que  la  resta  de  l'escenari  quedés  en  una  dolça 
penombie.  La  porta  del  fons  queda  mig  oberta,  donant  la 
sensació  de  que  el  passadís  està  il•luminat  amb  claror  nor- 
mal. 


ESCENA  I 
Amàlia  /  Victoria 

Ama. —No  s'excusi,  li  prego.  Fa  una  setmana  que  la  Totó  i  jo 
només  fem  que  corre  d'una  botiga  a  I'altre  i  les  coses  que 
ens  agraden,  resulta  que  d'altres  ja  s'han  avençat.  Miri  que 
n'han  rebut  d'obsequis.  Apa,  digui  que  li  sembla  que  li  fa- 
ria il•lusió  a  l'Eugènia? 

Vic. — Vostès  mateixos. 

Ama.— Això  si  que  no,  perquè  si  se'ns  ocorre  enviar-li  un  joc 
de  te  japonès,  potser  completaríem  la  dotzena.  Nosaltres 
voldriem  oferir-li  una  cosa  que  a  més  d'ésser  un  record  fós 
útil. 

Vic— Si  tan  insisteix... 

Ama.  - 1  és  clar  dona,  quines  ganes  de  fer-me  parlar. 

Vic— Doncs,  potser  un  necessaire  de  viatge.  Jo  pensava  com- 
prar-li però... 

Ama.— No  sap  el  pes  que  m'ha  tret  de  sobre.  Fins  penso  que 
aquests  dies  he  tingut  febre  Estigui  segura  que  hi  posarem 
tots  els  nostres  sentits  perquè  l'Eugènia  quedi  contenta. 
Cregui  que  em  sap  greu  de  no  veure-la,  però  soc  mare  i 

me'n  faig  càrrec.  Quan  m'ha  dit  la  minyona  que  descansa- 
va ja  l'he  advertida  que  no  la  despertés.  Som  o  no  som  de 
confiança? 

Vic.  -  Ahir  varen  venir  els  senyors  Casadevall  i  vàrem  estar  de 
tertúlia  fins  altra  hora.  A  més,  amb  els  tràfecs  d'aquests 
dies  no  para  mai.  Després  de  dinar  estava  visiblement  es- 
gotada i  l'he  obligada  a  anar  a  descansar  una  estona.  En- 
cara no  s'ha  estès  damunt  el  llit,  que  ha  quedat  dormida 
com  un  àngel. 

Ama. — Ara  ho  ha  dit,  un  àngel.  Quina  diferència  no  hi  ha  amb 
aquell  parell  de  caballets  que  tinc  a  casa,  però  són  filles  i 
com  filles  me  les  estimo.  Sap  que  fa  un  quant  temps  que  a 
vostè  la  trobo  bastant  desmillorada? 

Vic— Comprengui  el  nostre  cas.  S'ens  emporten  la  nostra  filla 
i  en  pensar  que  ens  trobarem  tan  sols  .. 

Ama.— Es  clar  que  afecta,  però  algun  dia  o  altre  havia  d'ésser. 
Vostès  amb  una  la  despatxen  deseguida,  en  canvi  jo  en 
tinc  dues  i  no  veig  pas  lloc  per  coliocar-les.  Tots  els  que 
les  rodegen  es  refien  massa  dels  diners  dels  sogres. 

Vic— Per  una  filla,  es  pot  fer  un  sacrifici.  • 

Ama.— Es  que  no  és  una  sinó  dues.  I  després  venen  tres  ger- 
mans i  a  casa  tothom  ha  d'ésser  igual... 

Vic— EI  dia  que  menys  s  ho  pensi  .  potser  En  Ballester  ma- 
teix. Miri  una  bona  idea.  El  posarem  de  parella  amb  la 
Totó. 

Ama. — Moltes  gràcies,  però  no  s'hi  escarrassi.  Jo  tinc  la  segure- 
tat de  que  almenys  aquesta,  ha  d'anar  a  parar  a  les  mans 
d'un  perdut.  Hi  crec  massa  amb  els  pressentiments. 

Vic  —Vostè  creu  amb  aquestes  coses? 

Ama.—  I  fins  amb  els  somnis.  Segurament  deu  recordar-se  d'a- 
quell germà  meu  que  va  suicidar  se  oficialment... 

Vic— Què  vol  dir? 

Ama.-  Que  no  va  ésser  tal  suicidi,  sinó  la  cobardia  d'un  marit 
burlat  que  va  matar-lo  a  traïció.  Com  l'assumpte  no  era 
gens  honorable  pel  bon  nom  de  les  dues  families,  tots  và- 
rem procurar  tirar-hi  terra  al  damunt.  Doncs  aquella  nit 
vaig  tenir  el  somni  més  horrorós  que  pot  imaginar  se. 

Vic— Però  això  no  prova  res;  fou  una  de  tantes  casualitats. 

Ama.— Doncs  miri,  quan  l'Albert  va  estimbar-se  amb  el  cotxe 
per  les  costes  de  Sant  Pol... 

Vic.  —Perdoni,  però  li  prego  que  no  m'expliqui  més  desgràcies 
perquè  després  a  la  nit,  només  somniaria  coses  esgarri- 
foses. 

Ama— Vostè  és  la  que  ha  de  perdonar-me.  Creguim  que  ho 
sento.  Ves  qui  s'havia  d'anar  a  imaginar  que  una  cosa  que 
va  passar  fa  més  de  vint  anys  hagués  d'impressionar-la.  I 
què,  qui  li  fa  el  vestit  de  núvia? 

Vic  — La  Valls;  és  per  l'estil  del  que  va  fer  per  la  filla  de  la 
marquessa  de  Rocabla.  Ella  mateixa  va  portar  la  roba  de 
Paris;  em  sembla  que  quedarà  una  cosa  molt  bonica. 

Ama. — I  li  fa  gaire  curt? 

Vic— La  modista  diu  que  els  vestits  de  casar  es  porten  molt 
llargs  i  aquests  de  vellut  de  seda  encara  més.  Jo  no  sabia 
si  fer-li  les  mànegues  de  tul,  però  sembla  que  resulta  més 
xic,  utilitzar  la  mateixa  roba. 

Ama.— Però  vol  dir  que  no  resultarà  «monótono»? 

Vic— No,  perquè  hi  posarem  unes  aplicacions  de  punt  d'Alen- 
çon. 

Ama.  -  {aixecant- sé)  Jo  amb  la  meva  xerrameca  l'estic  destor- 
bant i  sense  pensar  que  no  es  deu  entendre  de  feina. 

Vic. — No  ho  cregui,  si  m'ha  servit  de  distracció. 

Ama. — Vostè  és  molt  amable  però  encara  he  de  pujar  un  mo- 
ment a  casa  de  la  meva  cunyada  que  no  es  troba  gaire  bé  i 
després  tinc  de  passar  pel  Ritz  a  recullir  les  nenes. 


ESCENA  II 

Amàlia,  Victoria  /  Joan 

Joan.— Bones  tardes.  Com  està  senyora  Gairal? 

Ama.— Molt  bé  homo  felix!  Que  consti  que  no  m'en  vaig  perquè 
tu  entres.  Ja  feia  estona  que  estava  dient  a  la  teva  futura 
mamà  que  havia  de  pujar  a  veure  la  parentela.  L'únic  que 
sento  és  no  poder  fer  un  petó  a  l'Eugènia. 

Vic— Esperis  un  moment  que  aniré  a  cridar-la. 

Ama.— De  cap  de  les  maneres.  A  lo  millor  podria  dormir  encara 

i  cregui'm  que  em  sabria  molí  de  greu  que  la  desvetllés  per 
culpa  meva. 

Vic— Però  com  pot  compendre  també  l'hem  de  despertar... 

\óan.— (Molt  seriós).  Si  dorm  és  millor  que  descansi. 

Vic  — I  ara.  Quina  vespa  t'ha  picat? 

Joan.— Cap. 

Ama.— Deixi'l  estar,  que  són  coses  de  l'edat  i  de  les  circums- 
tàncies. Molts  records  als  teus  pares,  Joan. 

Joan.— Moltes  gràcies.  De  part  de  vostè. 

Vic — Ja  l'acompanyo. 

Ama.  — Per  Déu,  no  faci  compliments. 

Vic— No  faltaria  més.     (Mutis  de  les  dues). 


ESCENA  III 

Joan  es  passeja  amunt  i  avall  fumant  una  cigarreta  amb  ner- 
viositat  manifesta.  Poc  després  Victoria 

Vic— Qué  tens  per  fer  aquesta  cara  de  desenterrat? 

Joan.— Senyora,  vostè  i  jo  hem  de  parlar  d'un  assumpte  molt 
delicat  i  per  més  que  fa  hores  i  més  hores  que  no  més  pen- 
so amb  el  mateix,  la  veritat,  no  se  pas  per  on  començar. 

Vic— {Seient).   Seu. 

Joan.— Senyora,  tinc  els  nervis  d'una  forma,  que  em  fora  impos- 
sible estar  un  minut  quiet. 

Vic  — Llavors  cridaré  a  l'Eugènia  i  quan  estiguis  més  reposat 
ja  en  parlarem. 

Joan. — EI  que  hem  de  parlar  vostè  i  jo  senyora  s'ha  d'aclarir 
ara  mateix. 

Vic  -  Doncs  tu  diràs  de  que  te  les  heus. 

Joan. — Vostè  creu  que  no  hi  ha  res  en  la  seva  vida  que  pugui 
impedir  el  casament  de  l'Eugènia  i  jo? 

Vic— No  vull  intentar  destriar  el  valor  que  tenen  aquestes  pa- 
raules. Prefereixo  considerar-les  com  no  sentides. 

Joan.— Amb  tot  i  l'ofensa  que  inclouen,  permetim  que  doni  la 
pregunta  per  repetida. 

Vic— Joan! 

Joan. — Em  podria  explicar  com  aquella  boíigúeta  miserable  que 

tenia  el  seu  marit,  s'hagi  transformat  amb  tan  poc  temps  en 
un  dels  establiments  més  importants  de  Barcelona? 

Vic.  Com  pots  compendre,  això  són  coses  del  meu  marit. 
I  després  de  tot,  no  crec  pas  que  hagi  fet  moneda  falsa. 

Joan.  -1  també  són  coses  del  seu  marit,  aquelles  visites  que  fa 
vostè  de  tant  en  tant  a  una  torra  de  Sant  Gervasi? 

Vic. — Jo  et  juro  Joan... 

Joan.— No  juri  res  perquè  els  seus  ulls  estan  reflectint  la  seva 
culpa. 

Vic. — Jo  et  prego  que  m'escoltis. 

Joan. -No  tinc  d'escolíar-la  per  res  (Apareix  /'Eugènia  per  la 
poita  del  fons  i  davant  la  violència  del  diàleg,  resta  quie- 
ta al  peu  de  la  porta)  i  suposo  que  m'estalviarà  una  escena 
penosa  amb  l'Eugènia.  De  totes  maneres  li  agrairé  que  em 
faci  quedar  en  el  lloc  que  em  correspon. 

Vic. —Joan,  tinguis  misericòrdia  d'ella,  que  és  innocenta,  que 
és  un  àngel,  que  no -sap  res. 

Joan. — Que  n'és  de  còmode  el  paper  de  Magdalena.  Si  m'ha 
pres  a  mi  senyora  per  una  rentadora  mecànica  de  cons- 
ciències va  molt  equivocada.  Perquè  no  s'hi  pensava  abans 
d'embolicar-se  amb  aventures  galants  amb  les  conseqüèn- 
cies que  porten.  Però  es  clar,  la  senyora  volia  lluir,  tenir 
cotxe  propi,  comprar  joies,  alternar,  i  es  clar.  qui  millor  que 
en  Vilaró  per  fer  les  coses  ben  fetes. 

Vic— Reconec  que  tota  la  culpa  és  meva,  però  no  ho  he  fet 
cercant  un  plaer;  el  que  em  tires  en  cara  ha  estat  un  dolo- 
rós sacrifici.  Nosaltres  no  teniem  posició  i  en  canvi  totes 
les  amigues  de  l'Eugènia  eren  riques;  creume  Joan,  no  més 
ho  he  fet  per  ella,  que  me  la  mataràs  si  la  deixes. 

Joan.— Es  inútil. 

Vic— Mira  Joan,  posarem  el  negoci  amb  el  teu  nom  i  e!  meu 
marit  i  jo  ens  en  anirem  a  Amèrica.  No  em  veuràs  mai  més, 
però  no  facis  a  la  meva  filla  víctima  d'un  crim  que  no  ha 
comès 

Joan.— La  creia  cínica  però  no  fins  al  punt  de  senyalar-me  a  mi 
com  a  culpable  de  les  conseqüències.  Es  millor  que  se- 
gueixi amb  la  seva  farsa.  No  n'hi  faltaran  de  gendres  con- 
sentits. 

Vic — (Decidida).  Vols  que  em  mati? 

Joan.— I  que  en  treuria  d'un  crim  més,  que  pesaria  damunt  de  la 
meva  consciència? 

Vic— De  genolls  t'ho  demano;  creume  Joan,  t'ho  juro;  si  he 
faltat  ha  estat  solament  per  fer-la  feliça.  Heu  estat  vosaltres, 
ha  estat  el  món,  els  que  m'heu  llençat  a  les  urpes  d'en  Vi- 
laró. L'Eugènia  s'havia  enamorat  de  tu;  ella  era  pobre  i  jo 
sabia  que  els  teus  pares  no  consentirien  que  et  casessis 
amb  una  noia  sense  fortuna.  Si  és  veritat  que  l'estimes, 
tingues  compassió;  ella  és  bona,  ella  és  honrada... 

Joan.— Si,  una  persona  ho  és  fins  el  moment  que  deixa  de 
ser-ho. 

Vic— Joan,  ves  en  compte  amb  les  teves  paraules,  puix  a  ella 
no  tolero  que  se  l'ofengui,  ni  amb  l'ombra  d'un  pensament 

Joan.  — Pegui'm  si  coneix.  Sempre  ens  ha  d'emmascarar  un  car 
boner. 

Vic— Perdona'm  Joan,  però  t'ho  demano,  t'ho  suplico  per  la 
salut  dels  teus  pares;  pensa  que  tu  ho  ets  tot  en  aquest 
món  per  la  meva  filla. 

Joan.— Es  inútil  que  en  vingui  amb  comèdies  de  llàgrimes.  Si 
de  les  llàgrimes  n'hagués  hagut  de  fer  cas,  encara  tindria 
l'amigueta. 

Euo.— (Intervenint,  molt  digne  i  volent  dissimulai  la  seva  do- 
lor). Joan,  et  podies  estalviar  aquestes  paraules,  i  moltes 
d'altres.  No  imploris  ni  supliquis  mamà,  que  l'home  que 
sap  insultar  a  una  mare  que  s'humilia,  en  el  meu  cor  no  hi 
deixa  rastre. 

Joan.— Eugènia. 

Euo.— Essent  a  casa  meva,  m'obligaràs  a  dir-te  que  la  teva 
presència  no  m'és  gens  agradosa? 

Joan.— Jo  voldria  explicar-te. 

Euc— EI  covart  que  s'ha  atrevit  a  insultar  a  la  meva  mare  no 
té  d'explicar-me  res. 

Joan.— Creu-me  que  deploro... 

Euo.— No  comprens  que  el  teu  penediment  protocolar  és  un 
sarcasme.  T'ho  prego.  Veste'n  del  meu  davant,  perquè  em 
fas  fàstic. 

Joan.— (Sec).  Bones  tardes.  (Mutis). 

ESCENA  FINAL 
Eugènia  /  Victorià 

Vic.     (Mig  agenollantse).  Eugènia  perdona'm. 

Eug.— {Aixecant- la),  Aixeca't  mamà,  no  ploris. 

Vic— Si  podés  explicar-íe. 

Eug.  -No  iens  d'explicar-me  res;  he  sentit  prou,  per  estimar-te 
més  encara  i  compadir-te. 

Vic. — (Seguda  en  una  butaca).  Creume  Eugènia,  no  fou  tota 
meva  la  culpa.  Varen  enlluernar-me,  dient  que  la  teva  feli- 
citat podia  comprar-la  a  canvi  de  la  meva  honra. 

Eug. — (Seguda  en  el  braç  de  la  butaca  i  acariciant  a  la  seva 
mare).  Pobre  mamà.  Posa  el  cap  ben  apoiat  damunt  del 
meu  pit;  no  hi  pensis  més  i  si  el  record  t'aturmenta,  fora- 
gita'l com  un  pesombre.  Pobre  mamà.  Saps  que  farem? 
Anirem  a  la  nostra  masiadePalauSoliíar  totes  dues  soletes. 
Amb  el  papà  ja  hi  parlaré  jo;  li  diré  que  he  vist  a  en  Joan 
tan  interessat  que  m'he  convençut  que  no  més  m'estimava 
pels  diners  i  que  si  parla  el  fa  parlar  el  despit.  Veuràs  com 
tornarà  la  pau  a  la  teva  ànima.  Déu  és  bo,  Déu  ha  llegit  en 
el  teu  cor.  Quan  siguem  al  mas  un  dia  anirem  a  Montnegre, 
l'altre  al  bosc  d'en  Rabassa.  Veuràs  si  en  farem  d'excur- 
sions. Ara  els  dies  ja  són  llargs  i  la  primavera  és  suau. 
Quan  no  tinguem  ganes  de  caminar,  ens  en  portarem  la 
feina  i  treballarem  sota  els  pins  que  hi  ha  darrera  la  casa  i 
si  vols  jo  et  llegiré  llibres  ben  bonics.  Mira  encara  he  de 
començar  «Entre  flames».  Vaig  fullejar-lo,  i  em  sembla  que 
és  més  bonic!  Tot  són  narracions  de  Blanes.  Te'n  recordes 
d'aquell  dia  que  vàrem  anar-hi  i  que  la  senyora  Cases  ens 
va  acompanyar  a  visitar  el  Convent,  aquell  mirador  espien- 
dit  de  la  Costa  Brava,  rublert  de  ginesteres  i  etzevares? 
(Victòria  ha  aclucat  els  ulls)  Te'n  recordes  que  ens  varen 
dir  que  la  Ginesta  d'en  Maragall,  l'havia  cullida  entre 
aquells  penya-segats... 

Cam. — Es  pot  entrar  senyoreta? 

Eug.— (Posant-se  un  dit  ais  llavis),  Pst...  que  està  dormint. 

TELÓ 
Fi  del  tercer  acte 


EPÍLEG 


Una  habitació  dormitori  d'un  hotel  de  Montpel/er.  Llit  al 
fons  o  una  aicoba  amb  coi tines,  armari  mirall,  pentinador. 
dues  maletes  damunt  les  cadires,  una  tauleta  amb  una  am- 
polla de  xampany  i  dues  copes.  Si  pot  ésser  un  escalfa  pan- 
xes encès.  Llum  somorta. 


ESCENA  ÚNICA 
Vilaró,  Victoria  /  Cambrer 

Camb.— Desiricz  vous  quelquc  autre  chose? 

Vil. — No  mercí. 

Camb.  — Bonsoir,  mes  dames  e  messieurs.     (Mutis). 

Vil.—  (Després  d'un  moment  de  silenci).  Que  ha  de  durar  gai- 
re aquesta  cara?  Apa  no  siguis  criatura.  Beu  que  el  xam- 
pany et  donarà  coratge. 

Vic— Creume  que  el  necessito. 

Vil. — Procura  oblidar... 

Vic. — Que  més  voldria!... 

Vil.— He  fet  tot  el  que  has  volgut;  m'he  subjectat  a  tots  els  teus 
capricis  fins  amb  el  inexplicable  i  perillós  de  viatjar  amb 
documentació  falsa;  he  abandonat  tots  els  negocis;  què 
més  vols,  què  més  desitjes? 

Vic. —Tanca  la  porta  amb  clau. 

Vil. — {S'aixeca  i  tanca  la  porta).  Ja  eslà.  (Victoria  després 
de  beure  una  copa  de  xampany  d'una  glopada,  s'aixeca 
i  es  treu  l'abric  i  capell  davant  del  mirall.  Al  passar  per 
davant  de  la  porta  treu  dissimuladament  la  clau  i  la  fica 
dintre  el  portamonedes  que  no  abandona.  Durant  aquesta 

escena  en  Viiaró  s'entieté  encenent  una  cigarreta  amb 
aire  de  mig  aburrit,  o  repassant  un  Bedecquer  assegut  de 
cara  al  públic). 

Vic  —  (Sentant-se).   Saps  en  que  pensava  ara? 

Vil.— Però  quina  mania  t'ha  agafat  amb  torturar-te. 

Vic— Si  no  era  pas  amb  la  nena.  Pobreía.  Estava  més  bonica 
en  el  seu  llit  de  flors.  Semblava  que  dormia...  (Vilaró  in- 
tenta acariciai-la.  Victoria  diu  amb  violència).  No  em 
toquis,..  (Tiansició).  No  en  facis  cas,  és  el  viatge...  Saps 
que  recordava?  doncs  recordava  aquell  dia  que  vàrem  co- 
neixe'ns  a  casa  de  la  senyora  Gairal  {torna  a  beure).  Em 
sembla  que  la  senyora  Gairal  i  tu.. 

Vil.-  Gelosa. 

Vic  — El  que  son  les  coses,  jo  que  la  creia  una  senyora  tan  res- 
pectable. Escolta  i  no  t'enfadis.  Eh  que  aquesta  senyora  és 
una  mena...  com  s'en  diu  ara...  és  una  paraula  bastant 
groixuda. 

Vil.— N'hi  ha  tantes! 

Vic — Si  no  la  recrimino.  Ves  qui  m'ho  havia  de  dir  que  aquella 
festa  tan  aristocràtica,  aquelles  lluminàries,  el  jazzband... 
encara  sembla  que  el  sento. 

Vil. — A  tot  arreu  veus  fantasmes. 

Vic— (Excitada) .  No  no,  el  jabzzand  toca. 

Vil.-  Si  això  que  sents  és  un  gramòfon  d'alguna  casa  veïna. 

Vic — Tens  raó,  sempre  en  tens  de  raó.  (Transició)  Mira  que 
n'ets  de  trapella.  I  el  que  m'admira  més  de  tu,  és  la  manera 
amb  que  saps  convèncer  de  seguida  a  les  persones.  Que 
en  deus  haver  conquistat  de  dones! 

Vil. — No  ho  creguis.  L'únic  amor  veritat,  l'única  passió  de  la 
meva  vida,  has  estat  tu. 

Vic— No  et  crec.  Amb  la  colla  de  senyores  que  sempre  t'ana- 
ven al  darrera... 

Vil.— Qui  en  fa  cas  de  les  de  l'ofici.  . 

Vic— 1  d'altres  amateurs.  Ja  ho  sé  ja...  però  desenganya't;  és 
que  tens  traça.  Pintes  les  coses  d'una  manera  i  sobre  tot 
disposant  de  tans  diners.  Jo  vaig  arribar  a  creure't  un  rajàh 
d'sfressat  de  persona...  però  després  em  vaig  convèncer 
que  de  persona  no  en  tenies  res...  ai  vull  dir  de  rajàh. 
(Somriu). 

Vil.— Així  m'agrades  que  somriguis... 

Vic— Es  que  iotes  te  les  penses.  Mira  que  arribar  a  convèncer 
f  al  meu  marit  que  posés  pis  a  una  amigueta...  és  diabòlic. 
Ell  que  havia  arribat  al  matrimoni  ..  El  que  són  les  coses. 
Et  coneix  a  tu,  i  com  si  hagués  trobat  la  llàntia  d'Aladí.  Els 
negocis  vent  en  popa,  un  piset  al  carrer  d'Aribau,  una 
Mimí  de  segona  mà...  ai  quina  gràcia!  I  a  fe  que  no  tenia 
pas  ganes  de  riure.  {Torna  a  beuré). 

Vil. — No  beguis  més  Victòria,  que  estàs  molt  excitada  (Reti- 
rant l'ampolla). 

Vic. — Tan  aviat  ja  et  tornes  gasiva.  Avar,  més  que  avar.  (Om- 
ple la  copa). 

Vil. — Perdona  Victòria  però  no  m'obliguis  a  deixar-te  fer  més 
imprudències. 

Vic— (Beu).  Però  si  estic  contenta.  Molt  contenta.  El  món  és 
nostre  vares  dir-me  i  avui  sento  l'alegria  d'una  nova  joven- 
tut. Ja  voldria  ser  a  París, 

Vil. — Doncs  si  ens  hem  aturat  a  Montpeller,  ha  estat  precisa- 
ment per  la  teva  pròpia  voluntat. 

Vic— Tu  la  vida  la  vols  corre  massa  de  pressa  i  no  saps  ma- 
titzar-la.  Quan  has  vist  que  dos  casats  de  nou,  cerquin 
l'aldarull  i  el  bullici  de  la  gent  en  els  primers  dies.  Aquesta 
és  la  nostra  nit  de  nuvis.  Rius?  No  riguis.  Perquè  hem  fu- 
git, perquè  jo  he  abandonat  un  marit  estúpit  i  px>ca  solta? 
Al  món  ja  no  hi  tinc  altres  lligams  que  els  teus;  tu  m'has 
comprat  per  segona  volta  i  avui  sento  el  refinament  d'aques- 
ta nova  venda;  el  plaer  que  dóna  el  delicte,  el  plaer  de  sa- 
ciar  els  meus  llavis  amb  la  teva  sang,  el  plaer  de  viure  els 
moments  més  cobejats  de  la  meva  vida. 

Vil.— Ara  és  quan  la  teva  bellesa  resplendeix  amb  toia  l'inten- 
sitat de  la  passió.  Ara  és  quan  els  teus  ulls  conviden  a  es- 
trenye't  damunt  el  pit  amb  tota  la  força  d'un  amor  sense  tra  - 
bes.  Ets  meva  Victòria,  ets  meva  per  sempre  més,  malgrat 
s'hi  oposi  el  teu  marit,  el  món  i  el  mateix  diable. 

Vic— Ja...  ja...  ja...  però  que  no  veus  que  el  diable  sóc  jo  que 
t'he  preparat  aquest  parany  i  que  avui  ve  a  reclamar-te 
l'ànima. 

Vil.     Pren-la  que  és  tota  teva. 

Vic—  (Tiansició).   Doncs  amic  meu,  no  he  vingut  per  altra 

cosa.  (Es  fieu  un  revòlver  del  poüa  monedes  i  li  apunta) 
No  et  moguis. 

Vil.-  Deixa't  de  bromes  que  aquesta  no  pot  ésser  més  pesada. 

Vic— 1  la  meva,  des  de  la  mort  de  l'Eugènia,  que  creus  tu  que 
ha  estat?  Mira'm  bé.  Mira'm  ben  bé  als  ulls  i  llegiràs  en 
ells  que  vinc  disposada  a  cobrar-me.  Tu  vares  matar  a  la 
meva  filla.  Una  vida  paga  l'altra. 

Vil.— No  vaig  ser  jo,  fou  la  fatalitat. 

Vic— Potser  si  que  fou  la  fatalitat,  però  la  fatalitat  et  va  pen- 
dre  a  tu  per  alcavota.  Mai  hauria  dit  que  la  meva  virtut  la 
poguessin  esberlar  ni  les  paraules  ni  menys  els  diners  d'un 
home  Tu  vares  proposar-me  de  comprar  un  paradís  per  la 
meva  filla  i  el  que  vaig  aconseguir  fou  obrir  la  seva  tomba. 

Vil. — Perdona'm  estava  cec 

Vic— També,  estic  cega  jo,  cega  de  ràbia,  de  justícia.  No  posis 
aquesta  cara  d'arrepentimení  que  no  et  servirà  de  res  et  co- 
nec massa.  Escorpí,  corc  de  les  llars  honrades.  Si  et  re- 
cordes de  resar,  resa,  perquè  tu  que  sempre  ho  has  com- 
prat tot,  avui  ni  amb  tot  l'or  del  món,  pots  comprar  la  teva 
vida.  (Li  dispara  un  tret). 


TALÓ  RÀPID 
Fi  del  drama 


OBRES  DEL  MATEIX  AUTOR 


Tres  setmanes  de  Balneari,  narracions  (esgorada). 

Brossa,  narracions 

Blanes,  noies  hisíóriqucs. 

Gent  de  Liceu,  narracions. 

Les  noies  de  moda,  novella  (esgotada). 

Les  inconscients,  novel•la. 

Qüestió  d'honor,  novella. 

LLIBRES  DE  VIATGES 

Instantànies  d'un  viatge  a  Itàlia  (esgotada). 

De  Baicelona  al  Caire  passant  pels  Dardanels  (segona  edició). 

Mandolines   i  Babutxes  (impressions    d'un    viatge    al    nord 

d'Àfrica  i  al  sud  d'Itàlia. 
La  veritat  sobre  Sevilla  (impresions  d'un  viatge  per  Andalusia) 

TEATRE 

EI  que  no  es  compra,  drama  tres  actes  i  un  epíleg 

Amois  d'ara,  comèdia  un  acte 

Núvols  que  passen,  comèdia  (esgotada)  un  acte 

Vilaensopida,  comèdia  un  acte 

L'autor,  comèdia  un  acte 

Com  al  cine,  comèdia  tres  actes 

E I  pare  de  l'hereuet,  comèdia  un  acte 

La  reina  de  les  dependentes,  comèdia  un  acte 

EI  somni  d'una  nit  de  maig,        »  un  acte 

TEATRE  D'INFANTS 

Blanca  Neus,  adaptació  escènica  del  conte  d'en  Grimm,  en  cinc 

quadros. 

EI  petit  esparver,  edició  de  «La  Mainada». 

La  mona  de  Pasqua     (    >,  ,   .      ,      ... 

,  ,  ,     ,    ,,..,)    Grans  èxits  de  rialles 
La  malaltia  de  la  LiJi  ( 

Visita  de  la  Marquesa 

EN  PREPARACIÓ 

De  les  costes  del  Cantàbric  a  la  leira  dels  turrons  (impresions 
de  viatge. 


BIBIIOTECA     IIANAS 

—    OBRES  PUBLICADES  — 

L'ESCANDOL,  drama  en  3  actes.— Salvador  Llanas  i  Rabassa 
COM  AL  CINE,  humorada  en  3  actes.— V.  Coma  i  Soley 
VIATGE,  comèdia?  drama?,  3  actes.-  Ramon  Vinyes 
PIRATERIA,  Poema  dramàtic.  4  actes.— Ambrosi  Carrión 
POEMA  DE  PORT,  3  moments. -Ambrosi  Carrión 
EL  QUE  NO  ES  COMPRA,   drama  en  3  actes  i  un  epíleg.— 
V.  Coma  i  Soley. 

